b'\n_START_ARTICLE_\nGuitar Hero III: Legends of Rock\n_START_SECTION_\nDesenvolupament\n_START_PARAGRAPH_\nEl maig de 2006, RedOctane, el publicador dels videojocs Guitar Hero, Guitar Hero II i Guitar Hero Encore: Rocks the 80s va ser adquirit per Activision, _NEWLINE_mentre que MTV va comprar Harmonix el setembre del mateix any, empresa desenvolupadora dels videojocs. _NEWLINE_El resultat d\'aquestes adquisicions va provocar que Activision fos la nova responsable del desenvolupament de la nou t\xc3\xadtol de la saga, que va delegar a la seva filial Neversoft. _NEWLINE_El president de Neversoft, Joel Jewett, va apuntar que la seva empresa va ser preguntada per encarregar-se del desenvolupament del joc despr\xc3\xa9s d\'una graciosa conversa a la E3 Convention del 2006 amb els fundadors de RedOctane, Kai i Charles Huang, on comentava com el Guitar Hero havia ajudat a reduir l\'estr\xc3\xa8s de l\'equip de programadors durant el desenvolupament del Tony Hawk\'s Project 8._NEWLINE_El videojoc va ser anunciat per Activision i RedOctane el 23 de maig de 2007 per les consoles PlayStation 2, PlayStation 3, Xbox 360 i Wii, amb previsi\xc3\xb3 de llan\xc3\xa7ament per la tardor del mateix any. A m\xc3\xa9s, es va revelar que totes les versions del joc tindrien els controladors sense fils aix\xc3\xad com material descarregable i opci\xc3\xb3 de multijugador online. _NEWLINE_Aquest cop, els controladors reproduirien les guitarres Kramer Striker per PlayStation 2 i Gibson Les Paul per la resta, amb l\'opci\xc3\xb3 de poder canviar la car\xc3\xa0tula per personalitzar la guitarra. Per desmarcar-se de les anteriors entregues, Activision va canviar el nom inicial de "Guitar Hero III" per Guitar Hero III: Legends of Rock._NEWLINE_L\'11 de setembre de 2007, Aspyr Media i Activision van anunciar el desenvolupament del videojoc per PC i per Macintosh. El llan\xc3\xa7ament es va produir pocs dies despr\xc3\xa9s del llan\xc3\xa7ament per les consoles amb la inclusi\xc3\xb3 d\'un controlador en forma de Gibson X-Plorer amb connexi\xc3\xb3 USB.\n_START_SECTION_\nVersi\xc3\xb3 Wii\n_START_PARAGRAPH_\nLa versi\xc3\xb3 per a la consola Wii cont\xc3\xa9 diverses caracter\xc3\xadstiques exclusives, la majoria de les quals s\xc3\xb3n respecte al controlador Wii Remote que va inserit dins la guitarra. El joc fa \xc3\xbas de l\'altaveu intern del controlador, per exemple, quan s\'erra en la nota a tocar, s\'emet un so que imita quan es trenca una corda de la guitarra, o tamb\xc3\xa9, s\'emet un baluern quan s\'activa la pot\xc3\xa8ncia estel\xc2\xb7lar.\n_START_SECTION_\nPersonatges\n_START_PARAGRAPH_\nEl videojoc cont\xc3\xa9 una llista de tretze personatges, entre els quals es troben els mateixos de les versions anteriors ja disponibles des de l\'inici: Johnny Napalm, Judy Nails, Axel Steel, Izzy Sparks, Casey Lynch, Lars \xc3\x9cmla\xc3\xbct i Xavier Stone. Als personatges inicials s\'ha afegit la Midori. Despr\xc3\xa9s hi ha altres personatges que cal adquirir a la botiga virtual del videojoc. Aquests personatges s\xc3\xb3n Metalhead i Elroy Budvis per Wii i PlayStation 2, i The God of Rock i The Grim Ripper per Xbox 360, PlayStation 3 i PC. Per \xc3\xbaltim, el joc inclou tres personatges "caps" pr\xc3\xa8viament cal desbloquejar en superar les respectives batalles en el mode carrera. Aquests personatges s\xc3\xb3n Tom Morello, Slash i Lou the Devil. En les versions per PlayStation 3, Xbox 360 i PC tamb\xc3\xa9 apareix el personatge de Bret Michaels en can\xc3\xa7ons espec\xc3\xadfiques per\xc3\xb2 no es pot seleccionar.\n_START_SECTION_\nMode carrera\n_START_PARAGRAPH_\nEs tracta del principal mode de joc i \xc3\xa9s individual. El jugador ha de superar vuit etapes amb un total de 42 can\xc3\xa7ons que es van desbloquejant a mesura que se superen. Cada etapa est\xc3\xa0 representada per un escenari amb nombre de can\xc3\xa7ons que ha de tocar de forma correcta, un cop superat, es desbloqueja una can\xc3\xa7\xc3\xb3 extra i el seg\xc3\xbcent escenari. La principal novetat en aquesta versi\xc3\xb3 \xc3\xa9s l\'addici\xc3\xb3 de tres batalles amb els "caps": Tom Morello, Slash i Lou the Devil. Les duels amb aquests personatges es presenten en superar determinats escenaris, i cal superar per continuar endavant. Un cop superada la batalla, el personatge queda desbloquejat per poder ser comprat a la botiga virtual del joc. Aquesta botiga disposa de nous personatges, can\xc3\xa7ons extres, guitarres i acabats, roba i estils pels personatges i videos. Els diners s\'aconsegueixen a partir del nivell de cada actuaci\xc3\xb3._NEWLINE_El Guitar Hero III: Legends of Rock \xc3\xa9s el primer de la saga que afegeix un argument pel mode carrera, que es mostra amb escenes de dibuixos animats entre els diferents escenaris. La banda comen\xc3\xa7a com una sensaci\xc3\xb3 del ve\xc3\xafnat que troba un productor anomenat Lou en un dels seus concerts. Despr\xc3\xa9s aconseguixen rodar un videoclip, realitzen una gira per Anglaterra i Jap\xc3\xb3, participen en el festival Desert Rock Tour fins que el seu representant els confessa que \xc3\xa9s el diable i que per contracte \xc3\xa9s l\'amo de les seves \xc3\xa0nimes, de manera que baixen a l\'infern per enfrontar-s\'hi i trencar el contracte. Despr\xc3\xa9s de superar el duel amb en Lou, se\'ls retornen les \xc3\xa0nimes i aconsegueixen el t\xc3\xadtol de llegenda del rock.\n_START_SECTION_\nMode cooperatiu\n_START_PARAGRAPH_\nAquest mode est\xc3\xa0 basat en el mode carrera individual per\xc3\xb2 per dos jugadors. D\'aquesta forma, un dels jugadors s\'encarrega de la guitarra principal i l\'altre del baix o de la guitarra r\xc3\xadtmica segons la can\xc3\xa7\xc3\xb3. En aquest mode nom\xc3\xa9s hi ha sis etapes i els dos jugadors toquen la mateixa can\xc3\xa7\xc3\xb3 per\xc3\xb2 amb les notes respectives per cada guitarra. A difer\xc3\xa8ncia de l\'individual, aqu\xc3\xad no hi ha batalles amb els "caps"._NEWLINE_El gui\xc3\xb3 cooperatiu comen\xc3\xa7a amb el vocalista i el bateria buscant un guitarrista i un baixista per formar una banda. Despr\xc3\xa9s del primer concert, realitzen un videoclip per guanyar popularitat, per\xc3\xb2 a causa de les difer\xc3\xa8ncies entre els membres originals, s\'agafen un temps de descans. M\xc3\xa9s endavant tornen a actuar per\xc3\xb2 en el concert de retorn s\xc3\xb3n empresonats per provocar un incendi al ve\xc3\xafnat. En Lou els paga la fian\xc3\xa7a i els envia a l\'infern, i la banda ha de trobar la forma d\'escapar fent un concert en directe.\n_START_SECTION_\nMode batalla\n_START_PARAGRAPH_\nEs tracta de la novetat m\xc3\xa9s important del Guitar Hero III: Legends of Rock. Es presenta com una evoluci\xc3\xb3 del mode Duel Pro (Pro Face-off) introdu\xc3\xaft en el Guitar Hero II i consisteix en un duel entre dos jugadors (local o en xarxa) on s\'ha d\'eliminar l\'oponent provocant que falli el m\xc3\xa0xim nombre de notes. En aquest mode, la pot\xc3\xa8ncia estel\xc2\xb7lar (Star Power) s\'ha substitu\xc3\xaft per la pot\xc3\xa8ncia de lluita (Battle Power), de manera que en tocar correctament una seq\xc3\xbc\xc3\xa8ncia d\'aquestes notes, s\'aconsegueix un atac. Cada jugador pot emmagatzemar fins a tres atacs que ha de llan\xc3\xa7ar a l\'oponent de la mateixa manera que s\'activa la pot\xc3\xa8ncia estel\xc2\xb7lar. Quan es llan\xc3\xa7a un atac, a l\'oponent li augmenta la dificultat. Si cap dels dos jugadors \xc3\xa9s eliminat abans d\'acabar la can\xc3\xa7\xc3\xb3, seguidament s\'enfronten a un segment de mort sobtada (Sudden Death), on ambd\xc3\xb3s jugadors poden atacar de forma indiscriminada fins que un quedi eliminat._NEWLINE_Aquest mode tamb\xc3\xa9 apareix en el mode carrera quan el jugador s\'enfronta a algun dels "caps". El jugador ha d\'intentar eliminar l\'oponent abans d\'arribar al segment de la mort sobtada, ja que en cas contrari, els "caps" sempre guanyen en aquesta fase.'